**ΠΡΟΣΚΛΗΣΗ**

**ΣΥΜΜΕΤΟΧΗΣ ΣΕ ΔΙΑΔΙΚΑΣΙΑ ΥΠΟΒΟΛΗΣ ΠΡΟΣΦΟΡΩΝ**

Το ΣΥΛΛΟΓΙΚΟ ΣΥΣΤΗΜΑ ΕΝΑΛΛΑΚΤΙΚΗΣ ΔΙΑΧΕΙΡΙΣΗΣ ΦΟΡΗΤΩΝ ΗΛΕΚΤΡΙΚΩΝ ΣΤΗΛΩΝ & ΣΥΣΣΩΡΕΥΤΩΝ ΑΦΗΣ ΑΕ που εδρεύει στα Βριλήσσια Αττικής ( Λεωφ. Πεντέλης αρ. 54) με ΑΦΜ 999643417 και αρ. ΓΕΜΗ 005751401000 σας καλεί να συμμετέχετε στη διαδικασία υποβολής προσφορών για τo έργο «Συλλογή και μεταφορά αποβλήτων, προσωρινή αποθήκευση και μεταφορά σε αδειοδοτημένη μονάδα διαχείρισης από σημεία συλλογής των Περιφερειών της Επικράτειας» Το έργο αναλύεται σε 9 επιμέρους Υποέργα ανάλογα με την Περιφέρεια που αφορά και ειδικότερα:

Υποέργο 1: Περιφέρεια Αττικής ( ΠΕ Κεντρικού Τομέα Αθηνών - ΠΕ Βορείου Τομέα Αθηνών - ΠΕ Δυτικού Τομέα Αθηνών-ΠΕ Δυτικής Αττικής - ΠΕ Ανατολικής Αττικής (επισυνάπτεται στο ΠΑΡΑΡΤΗΜΑ 2 αναλυτική λίστα με τους Δήμους λεκανοπεδίου Αττικής και τις περιοχές ευθύνης)

Υποέργο 2: Περιφέρεια Δυτικής Ελλάδας ( ΠΕ Αιτωλοακαρνανίας -ΠΕ Αχαϊας – ΠΕ Ηλείας)

Υποέργο 3:Περιφέρεια Ιόνιων Νήσων (ΠΕ Κέρκυρας – ΠΕ Ζακύνθου- ΠΕ Ιθάκης – ΠΕ Κεφαλληνίας – ΠΕ Λευκάδας)

Υποέργο 4:Περιφέρεια Ηπείρου (ΠΕ Άρτας – ΠΕ Θεσπρωτίας – ΠΕ Ιωαννίνων – ΠΕ Πρέβεζας)

Υποέργο 5:Περιφέρεια Στερεάς Ελλάδας (ΠΕ Βοιώτιας – ΠΕ Εύβοιας – ΠΕ Ευρυτανίας – ΠΕ Φθιώτιδας – ΠΕ Φωκίδας

Υποέργο 6: Περιφέρεια Πελοποννήσου - πλην ΠΕ Μεσσηνίας (ΠΕ Αργολίδας – ΠΕ Αρκαδίας – ΠΕ Κορινθίας – ΠΕ Λακωνίας)

Υποέργο 7: Περιφέρεια Θεσσαλίας (ΠΕ Καρδίτσας – ΠΕ Λάρισας – ΠΕ Μαγνησίας - ΠΕ Σποράδων – ΠΕ Τρικάλων)

Υποέργο 8: Περιφέρεια Κρήτης

Υποέργο 9: Περιφέρεια Νοτίου Αιγαίου (Δωδεκάνησα – Κυκλάδες)

**Α. ΟΡΟΙ ΣΥΜΜΕΤΟΧΗΣ**

Οι συμμετέχοντες στη διαδικασία υποβολής προσφορών πρέπει να πληρούν τις παρακάτω προϋποθέσεις:

1. Να διαθέτουν :

α) Άδεια Συλλογής και Μεταφοράς Επικινδύνων Αποβλήτων σε Πανελλαδικό Επίπεδο η οποία να περιλαμβάνει τους κωδικούς ΕΚΑ 16 06 01\*, 16 06 02\*και 20 01 33\*

β) τις προϋποθέσεις για τη συλλογή και μεταφορά μη Επικίνδυνων Αποβλήτων με κωδικούς ΕΚΑ 160604, 200134 , 160605, σύμφωνα με το άρθρο 85 Ν. 4585/2020

1. Να διαθέτουν άδεια λειτουργίας Μονάδας Αποθήκευσης Επικινδύνων Αποβλήτων
2. Να είναι εγγεγραμμένοι στο Ηλεκτρονικό Μητρώο Αποβλήτων (Η.Μ.Α.) του Υπουργείου Περιβάλλοντος & Ενέργειας, ειδικότερα να διαθέτουν:

* αριθμό Μητρώου Εγκατάστασης Αποθήκευσης Επικινδύνων Αποβλήτων
* αριθμό Μητρώου Συλλογής και Μεταφοράς Επικινδύνων Αποβλήτων
* αριθμό Μητρώου Συλλογής και Μεταφοράς μη Επικίνδυνων Αποβλήτων

1. Να διαθέτουν ασφαλιστήριο συμβόλαιο, με ασφαλιστική κάλυψη για τη ζημία τρίτων και για την επαναφορά του περιβάλλοντος στην πρότερη κατάσταση, σε περίπτωση ζημιάς, σύμφωνα με τα προβλεπόμενα στην κείμενη νομοθεσία (κ.υ.α. 13588/725/2006 (ΦΕΚ 383 Β): «Μέτρα όροι και περιορισμοί για την διαχείριση επικινδύνων αποβλήτων σε συμμόρφωση με τις διατάξεις της οδηγίας 91/689/ΕΟΚ…», όπως ισχύει, και αρ. 85 Ν. 4585/2020).
2. Να διαθέτουν τον απαιτούμενο μηχανολογικό εξοπλισμό ιδιόκτητο ή μισθωμένο :

* Στόλο φορτηγών με τις απαραίτητες άδειες
* Οδηγούς με τις απαραίτητες άδειες ,tablets ή smartphones
* Εξοπλισμό ζυγίσματος

1. Να διαθέτουν κατάλληλο προσωπικό και οδηγούς που κατέχουν πιστοποιητικό ADR
2. Δίδεται η δυνατότητα στον ΑΝΑΔΟΧΟ να χρησιμοποιήσει για την εκτέλεση του έργου αδειοδοτημένους υπεργολάβους, μετά προηγούμενη έγγραφη έγκριση από την ΑΦΗΣ, πάντα όμως με δική του επιμέλεια, ευθύνη και δαπάνες.
3. Τα φυσικά ή νομικά πρόσωπα που θα συμμετέχουν στη διαδικασία υποβολής προσφορών θα πρέπει να μην έχουν λυθεί ή πτωχεύσει, να μην εκκρεμεί σε βάρος τους αίτηση πτώχευσης, να μην έχουν τεθεί και να μην βρίσκονται σε διαδικασία να τεθούν σε αναγκαστική διαχείριση ή εκκαθάριση.
4. Να μην έχουν καταδικαστεί αμετάκλητα σε ποινή στερητική της ελευθερίας, διάρκειας μεγαλύτερης από ένα (1) έτος για το αδίκημα της ρύπανσης, της υποβάθμισης του περιβάλλοντος καθώς και για εν γένει αδικήματα προβλεπόμενα από τη νομοθεσία περί προστασίας του περιβάλλοντος. Σε περίπτωση νομικών προσώπων τα παραπάνω πρέπει να συντρέχουν στο πρόσωπο του/των νόμιμου/ων εκπροσώπου/ων.

Σε κάθε στάδιο της διαδικασίας αποκλείονται διαγωνιζόμενοι που καταθέτουν ελλιπή, ψευδή, ανακριβή ή εσφαλμένα στοιχεία.

**Β. ΠΕΡΙΓΡΑΦΗ ΤΟΥ ΕΡΓΟΥ - ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

1. Ο ΑΝΑΔΟΧΟΣ θα αναλάβει τη συλλογή, μεταφορά και παράδοση προς αξιοποίηση αποβλήτων φορητών ηλεκτρικών στηλών και συσσωρευτών. Το εν λόγω υλικό θα συλλέγεται από τα σημεία συλλογής. Το υλικό περιέχεται στον Ευρωπαϊκό Κατάλογο Αποβλήτων (ΕΚΑ) (Απόφαση 2001/118/ΕΚ) με τους ακόλουθους κωδικούς ΕΚΑ:

* ΕΚΑ 200133\*
* ΕΚΑ 160604
* ΕΚΑ 200134
* ΕΚΑ 160605
* ΕΚΑ 160601\*
* ΕΚΑ 160602\*

Καθώς και τυχόν νέων που θα ταξινομηθούν από την Ε.Ε. ( ΕΚΑ για μπαταρίες Li-ion)

1. Ο ΑΝΑΔΟΧΟΣ μπορεί να εκδηλώσει ενδιαφέρον για ένα ή περισσότερα ή όλα τα Υποέργα 1 έως 9 που αφορά η παρούσα πρόσκληση
2. Όσον αφορά τις συλλογές με ΕΚΑ 160601\* ο ΑΝΑΔΟΧΟΣ θα πρέπει να γνωρίζει ότι δεν θα έχει την αποκλειστικότητα στην περιοχή του.
3. ΠΡΟΣΩΡΙΝΗ ΑΠΟΘΗΚΕΥΣΗ :

Ο ΑΝΑΔΟΧΟΣ θα αναλάβει αναλαμβάνει την παραλαβή των συλλεγόμενων αποβλήτων στη μονάδα προσωρινής αποθήκευσης, τη συσκευασία τους σε UN περιέκτες, εφόσον απαιτείται, την προσωρινή αποθήκευση τους έως την μεταφόρτωση, συμπεριλαμβανομένων των εργασιών φόρτωσης – εκφόρτωσης. Το τίμημα για το έργο της Προσωρινής Αποθήκευσης θα αφορά την αποθήκευση μπαταριών συλλεγόμενων από τον ΑΝΑΔΟΧΟ ή υπεργολάβο του έως την συγκέντρωση συνολικού φορτίου τουλάχιστον άνω των 3 τόνων προς αποστολή για περαιτέρω διαχείριση.

**Διάρκεια Σύμβασης**: 2 έτη

Δυνατότητα ανανέωσης για ένα (1) μόνο επιπλέον έτος, με τους ίδιους όρους και δυνατότητα αναπροσαρμογής ανταλλάγματος σύμφωνα με τον τύπο αναπροσαρμογής της σύμβασης συνεργασίας.

**Σημεία συλλογής**

Για τη συλλογή από τα σημεία συλλογής ακολουθείται η παρακάτω διαδικασία:

Τα σημεία συλλογής καταχωρούν το αίτημα παραλαβής στην ψηφιακή πλατφόρμα της ΑΦΗΣ από την οποία ο ΑΝΑΔΟΧΟΣ ενημερώνεται αυτόματα Ο ΑΝΑΔΟΧΟΣ έχει την υποχρέωση να συλλέγει τα απόβλητα φορητών ηλεκτρικών στηλών από τα σημεία συλλογής εντός 4 εργασίμων ημερών εντός Αττικής και 6 εργασίμων ημερών για τα σημεία εκτός Αττικής από την καταχώρηση στην ψηφιακή πλατφόρμα της ΑΦΗΣ.

Κατ’ εξαίρεση στις περιπτώσεις σημείων συλλογής που βρίσκονται σε δυσπρόσιτες περιοχές εκτός Αττικής, ο ΑΝΑΔΟΧΟΣ έχει την υποχρέωση συλλογής εντός το αργότερο 15 ημερών.

Η συλλογή των αποβλήτων φορητών ηλεκτρικών στηλών και συσσωρευτών γίνεται από τους κάδους της ΑΦΗΣ, οι οποίοι είναι κατάλληλοι για την προσωρινή αποθήκευση αυτών μέχρι τη συλλογή και φέρουν ειδική σήμανση. Σε περίπτωση που κατά τη συλλογή διαπιστωθούν απόβλητα που αποκλίνουν από τα απόβλητα που αφορά η παρούσα σύμβαση, αυτά δεν θα παραλαμβάνονται και θα ενημερώνεται σχετικά η ΑΦΗΣ.

Κατά τη συλλογή των φορητών ηλεκτρικών στηλών και συσσωρευτών ο **ΑΝΑΔΟΧΟΣ** είναι υποχρεωμένος να ζυγίζει με ζυγαριά ακριβείας τα παραλαμβανόμενα απόβλητα και να καταχωρεί το καθαρό βάρος (μεικτό βάρος μείον απόβαρο συσκευασίας) των συλλεγόμενων αποβλήτων φορητών ηλεκτρικών στηλών στο ηλεκτρονικό Έντυπο Αναγνώρισης για τη Συλλογή και Μεταφορά Επικίνδυνων Αποβλήτων Φορητών Ηλεκτρικών Στηλών, το οποίο καταχωρείται online.

**Τιμολόγηση και καταβολή ανταλλάγματος**

Στο τέλος κάθε μήνα ο **ΑΝΑΔΟΧΟΣ** θα εκδίδει το τιμολόγιο που αφορά το αντάλλαγμα που έχει συμφωνηθεί για τις μεταφορές που πραγματοποιήθηκαν κατά τη διάρκεια του μήνα.

Το τιμολόγιο θα ελέγχεται από την ΑΦΗΣ και θα εξοφλείται εντός 30 ημερών από την ημερομηνία έκδοσης, υπό την προϋπόθεση της έγκαιρης αποστολής των τιμολογίων συνοδευόμενων από όλα τα συνοδευτικά παραστατικά, εφόσον απαιτούνται, στην **ΑΦΗΣ**.

**Για την πληρέστερη ενημέρωση των συμμετεχόντων παρέχεται σχέδιο σύμβασης συνεργασίας.**

**Γ. - ΤΡΟΠΟΣ ΥΠΟΒΟΛΗΣ ΠΡΟΣΦΟΡΑΣ – ΠΕΡΙΕΧΟΜΕΝΟ - ΚΑΤΑΛΗΚΤΙΚΗ ΗΜΕΡΟΜΗΝΙΑ**

Όσοι επιθυμούν να υποβάλλουν προσφορά οφείλουν να την αποστείλουν ταχυδρομικά σε κλειστό φάκελο στα γραφεία της ΑΦΗΣ ΑΕ (Λεωφ.Πεντέλης 54, Βριλήσσια, ΤΚ 15235, Υπόψιν κας Νίκης Κάτσιου) μέχρι **22/02/2023 (καταληκτική ημερομηνία).**

Στον ενιαίο φάκελο προσφοράς πρέπει να εμπεριέχονται δύο επιμέρους φάκελοι με τις ενδείξεις:

α) **Δικαιολογητικά - Τεχνική Προσφορά** στην οποία περιγράφονται αναλυτικά οι προσφερόμενες υπηρεσίες, σύμφωνα με τις τεχνικές προδιαγραφές του διαγωνισμού καθώς και

* Σύντομη περιγραφή της εταιρείας και εμπειρία σε αντίστοιχα έργα
* Τα δικαιολογητικά σύμφωνα με το ΠΑΡΑΡΤΗΜΑ

β) **Οικονομική Προσφορά** (σε ξεχωριστό φάκελο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ»).

Η οικονομική προσφορά θα πρέπει να περιέχει ξεχωριστές τιμές για τις ειδικότερες υπηρεσίες όπως αναφέρονται στο άρθρο 5.ΑΝΤΑΛΛΑΓΜΑ της συνημμένης σύμβασης (5.1 …. / 5.2…..κλπ) και συγκεκριμένα:

**5.1** Για τις εργασίες συλλογής και μεταφοράς και παράδοσης στον χώρο προσωρινής αποθήκευση, συμπεριλαμβανομένων των εργασιών φόρτωσης – εκφόρτωσης των Περιφερειών: **Τιμή €/ανά σημείο συλλογής** όπου σημείο συλλογής νοείται η διεύθυνση παραλαβής ανεξαρτήτως αριθμού στηλών συλλογής.

**5.2** Για τη συλλογή φορητών ηλεκτρικών στηλών από σημεία συλλογής/κατόχους βάρους μεγαλύτερου των εκατό πενήντα κιλών (**150 kg**) ανά σημείο συλλογής: **Τιμή €/σημείο συλλογής**

**5.3** Για τη συλλογή φορητών ηλεκτρικών στηλών από σημεία συλλογής/κατόχους βάρους μεγαλύτερου των πεντακοσίων κιλών (**500 kg**) ανά σημείο συλλογής: **Τιμή €/σημείο συλλογής**

**5.4** Για την προσωρινή αποθήκευση μηνιαίο αντάλλαγμα: **Τιμή €/μήνα**

**5.5** Για τη μεταφορά φορητών ηλεκτρικών στηλών βάρους μεγαλύτερου των τριών χιλιάδων κιλών (3.000 kg) από τον χώρο προσωρινής αποθήκευσης στον ΤΕΛΙΚΟ ΑΠΟΔΕΚΤΗ: **Τιμή €/δρομολόγιο + Τιμή €/tn μεταφερόμενων αποβλήτων ΗΣΣ**

**Δ. ΙΣΧΥΣ ΠΡΟΣΦΟΡΑΣ**

Οι προσφορές ισχύουν και δεσμεύουν τους προσφέροντες ε ν ε ν ή ν τ α (90) ημέρες από την καταληκτική ημερομηνία υποβολής των προσφορών.

**Ε. ΑΞΙΟΛΟΓΗΣΗ ΠΡΟΣΦΟΡΩΝ - ΚΡΙΤΗΡΙΑ ΕΠΙΛΟΓΗΣ**

Για την επιλογή της συμφερότερης προσφοράς αξιολογούνται μόνο οι προσφορές που έγιναν αποδεκτές.

Προσφορές που είναι αόριστες και ανεπίδεκτες εκτίμησης ή είναι υπό αίρεση, απορρίπτονται ως απαράδεκτες.

Οι προσφορές αξιολογούνται με βάση τα παρακάτω κριτήρια:

* Τιμή 70 %.
* Εξοπλισμός / Υποδομές 20%
* Εμπειρία 10%

**ΣΤ. AMOIBH ΠΑΡΕΧΟΜΕΝΩΝ ΥΠΗΡΕΣΙΩΝ**

Η πληρωμή του ΑΝΑΔΟΧΟΥ θα γίνεται με μεταφορά του αντίστοιχου ποσού σε Τραπεζικό Λογαριασμό του, εντός 30 ημερών από το τέλος του μήνα έκδοσης των σχετικών τιμολογίων.

**ΠΑΡΑΡΤΗΜΑ 1**

**Δικαιολογητικά Συμμετοχής στον Διαγωνισμό**

Για τη συμμετοχή στον διαγωνισμό σύμφωνα με το μέρος Α της Προκήρυξης (Όροι Συμμετοχής) οι συμμετέχοντες πρέπει να υποβάλουν τα παρακάτω δικαιολογητικά:

1. Τις άδειες που αναφέρονται στο πεδίο ΟΡΟΙ ΣΥΜΜΕΤΟΧΗΣ, Α 1 (α) & Α 2
2. Αποδεικτικό εγγραφής/καταχώρησης στο Ηλεκτρονικό Μητρώο Αποβλήτων (Η.Μ.Α.) του Υπουργείου Περιβάλλοντος & Ενέργειας σύμφωνα με τα αναφερόμενα στο πεδίο ΟΡΟΙ ΣΥΜΜΕΤΟΧΗΣ Α 3
3. Ασφαλιστήριο συμβόλαιο, με ασφαλιστική κάλυψη για τη ζημία τρίτων και για την επαναφορά του περιβάλλοντος στην πρότερη κατάσταση, σε περίπτωση ζημιάς , σύμφωνα με τα προβλεπόμενα στην κείμενη νομοθεσία (κ.υ.α. 13588/725/2006 (ΦΕΚ 383 Β): «Μέτρα όροι και περιορισμοί για την διαχείριση επικινδύνων αποβλήτων σε συμμόρφωση με τις διατάξεις της οδηγίας 91/689/ΕΟΚ…», όπως ισχύει, και αρ. 85 Ν. 4585/2020).
4. Αποδεικτικά στοιχεία του ελάχιστου απαιτούμενου μηχανολογικού εξοπλισμού που έχει στην κυριότητά του & είναι ιδιοκτήτης. Ως αποδεικτικά στοιχεία νοούνται: επικυρωμένα αντίγραφα αδειών κυκλοφορίας, βιβλιαρίων μεταβολών, εγκρίσεις τύπου, ή προτιμολόγια αγοράς. Σε περίπτωση που ο ελάχιστος απαιτούμενος μηχανολογικός εξοπλισμός δεν είναι ιδιόκτητος, στην ως άνω δήλωση, είναι υποχρεωμένος να καταθέσει, τα μισθωτήρια συμβόλαια ενοικίασης του εξοπλισμού ή βεβαίωση πρόθεσης συνεργασίας για μίσθωση του εξοπλισμού από τον ιδιοκτήτη του, για διάστημα τουλάχιστον εννέα (9) μηνών, καθώς και αποδεικτικά στοιχεία από τα οποία να τεκμηριώνεται ότι, ο ιδιοκτήτης έχει, κατά την ημερομηνία υπογραφής της σύμβασης στην πλήρη κυριότητά του τον ελάχιστο απαιτούμενο μηχανολογικό εξοπλισμό
5. Πιστοποιητικά συμμόρφωσης με τα απαιτούμενα πρότυπα διασφάλισης ποιότητας ή πρότυπα περιβαλλοντικής διαχείρισης εφόσον διαθέτει κάποιο από αυτά
6. Για τα προβλεπόμενα από τα σημεία 8 και 9 των όρων συμμετοχής υποβάλλεται υπεύθυνη δήλωση από τους συμμετέχοντες. Ο ΑΝΑΔΟΧΟΣ του έργου θα πρέπει να προσκομίσει τα σχετικά πιστοποιητικά (πιστοποιητικά περί μη πτωχεύσεως, μη κατάθεσης αίτησης για πτώχευση, μη θέσεως σε αναγκαστική διαχείριση, μη λύσεως και μη θέσεως σε εκκαθάριση) καθώς και αντίγραφο του ποινικού μητρώου του ή σε περίπτωση νομικού προσώπου αντίγραφο ποινικού μητρώου του/των νομίμου/ων εκπροσώπου/ων.

**ΠΑΡΑΡΤΗΜΑ 2**

|  |  |
| --- | --- |
| ΔΗΜΟΣ | ΠΕΡΙΟΧΗ |
| **ΔΗΜΟΣ ΑΓΙΩΝ ΑΝΑΡΓΥΡΩΝ** | ΑΓΙΟΙ ΑΝΑΡΓΥΡΟΙ |
| **ΔΗΜΟΣ ΑΘΗΝΑΙΩΝ** | ΑΓΙΟΣ ΕΛΕΥΘΕΡΙΟΣ |
|  | ΑΓΙΟΣ ΙΕΡΟΘΕΟΣ |
|  | ΑΓΙΟΣ ΦΑΝΟΥΡΙΟΣ |
|  | ΑΘΗΝΑ |
|  | ΑΚΡΟΠΟΛΗ |
|  | ΑΜΠΕΛΟΚΗΠΟΙ |
|  | ΒΟΤΑΝΙΚΟΣ |
|  | ΕΞΑΡΧΕΙΑ |
|  | ΚΟΛΩΝΑΚΙ |
|  | ΚΟΛΩΝΟΣ |
|  | ΜΕΤΑΞΟΥΡΓΕΙΟ |
|  | ΠΑΤΗΣΙΑ |
|  | ΣΕΠΟΛΙΑ |
| **ΔΗΜΟΣ ΑΜΑΡΟΥΣΙΟΥ** | ΜΑΡΟΥΣΙ |
|  | ΠΑΡΑΔΕΙΣΟΣ ΑΜΑΡΟΥΣΙΟΥ |
| **ΔΗΜΟΣ ΑΣΠΡΟΠΥΡΓΟΥ** | ΑΣΠΡΟΠΥΡΓΟΣ |
| **ΔΗΜΟΣ ΑΧΑΡΝΩΝ ΘΡΑΚΟΜΑΚΕΔΟΝΩΝ** | ΒΑΡΥΜΠΟΜΠΗ |
|  | ΘΡΑΚΟΜΑΚΕΔΟΝΕΣ |
|  | ΠΑΡΝΗΘΑ |
| **ΔΗΜΟΣ ΒΡΙΛΗΣΣΙΩΝ** | ΒΡΙΛΗΣΣΙΑ |
| **ΔΗΜΟΣ ΓΑΛΑΤΣΙΟΥ** | ΓΑΛΑΤΣΙ |
| **ΔΗΜΟΣ ΔΑΦΝΗΣ ΥΜΗΤΤΟΥ** | ΔΑΦΝΗ |
| **ΔΗΜΟΣ ΔΙΟΝΥΣΟΥ** | ΑΓΙΟΣ ΣΤΕΦΑΝΟΣ |
|  | ΑΝΟΙΞΗ |
|  | ΔΙΟΝΥΣΟΣ |
|  | ΔΡΟΣΙΑ |
|  | ΚΡΥΟΝΕΡΙ ΑΤΤΙΚΗΣ |
|  | ΡΟΔΟΠΟΛΗΣ |
|  | ΣΤΑΜΑΤΑ |
| **ΔΗΜΟΣ ΕΛΕΥΣΙΝΑΣ** | ΕΛΕΥΣΙΝΑ |
|  | ΜΑΓΟΥΛΑ ΑΤΤΙΚΗΣ |
| **ΔΗΜΟΣ ΚΗΦΙΣΙΑΣ** | ΕΚΑΛΗ |
|  | ΚΕΦΑΛΑΡΙ |
|  | ΚΗΦΙΣΙΑ |
|  | ΝΕΑ ΕΡΥΘΡΑΙΑ |
|  | ΠΟΛΙΤΕΙΑ |
| **ΔΗΜΟΣ ΛΥΚΟΒΡΥΣΗΣ ΠΕΥΚΗΣ** | ΛΥΚΟΒΡΥΣΗ |
|  | ΠΕΥΚΗ |
| **ΔΗΜΟΣ ΜΑΝΔΡΑΣ** | ΒΙΛΙΑ |
| **ΔΗΜΟΣ ΜΑΝΔΡΑΣ ΕΙΔΥΛΛΙΑΣ** | ΜΑΝΔΡΑ ΑΤΤΙΚΗΣ |
| **ΔΗΜΟΣ ΜΑΡΑΘΩΝΑ** | ΒΑΡΝΑΒΑΣ |
|  | ΓΡΑΜΜΑΤΙΚΟ |
| **ΔΗΜΟΣ ΜΕΓΑΡΕΩΝ** | ΜΕΓΑΡΑ |
| **ΔΗΜΟΣ ΜΕΤΑΜΟΡΦΩΣΗΣ** | ΜΕΤΑΜΟΡΦΩΣΗ |
| **ΔΗΜΟΣ ΜΟΣΧΑΤΟΥ ΤΑΥΡΟΥ** | ΤΑΥΡΟΣ |
| **ΔΗΜΟΣ Ν.ΦΙΛΑΔΕΛΦΕΙΑΣ Ν.ΧΑΛΚΗΔΟΝΑΣ** | ΝΕΑ ΦΙΛΑΔΕΛΦΕΙΑ |
|  | ΝΕΑ ΧΑΛΚΗΔΟΝΑ |
| **ΔΗΜΟΣ ΝΕΑΣ ΙΩΝΙΑΣ** | ΑΛΣΟΥΠΟΛΗ |
|  | ΚΑΛΟΓΡΕΖΑ |
|  | ΝΕΑ ΙΩΝΙΑ |
|  | ΠΕΡΙΣΣΟΣ |
| **ΔΗΜΟΣ ΝΕΟΥ ΗΡΑΚΛΕΙΟΥ** | ΝΕΟ ΗΡΑΚΛΕΙΟ |
| **ΔΗΜΟΣ ΠΕΝΤΕΛΗΣ** | ΜΕΛΙΣΣΙΑ |
|  | ΠΕΝΤΕΛΗ |
| **ΔΗΜΟΣ ΣΑΡΩΝΙΚΟΥ** | ΚΟΥΒΑΡΑΣ |
| **ΔΗΜΟΣ ΦΙΛΟΘΕΗΣ ΨΥΧΙΚΟΥ** | ΦΙΛΟΘΕΗ |
|  | ΨΥΧΙΚΟ |
| **ΔΗΜΟΣ ΧΑΛΑΝΔΡΙΟΥ** | ΧΑΛΑΝΔΡΙ |
| **ΔΗΜΟΣ ΩΡΩΠΟΥ** | ΑΥΛΩΝΑΣ |
|  | ΑΦΙΔΝΑΙ |
|  | ΚΑΛΑΜΟΣ |
|  | ΚΑΠΑΝΔΡΙΤΙ |
|  | ΜΑΛΑΚΑΣΑ |
|  | ΠΟΛΥΔΕΝΔΡΙ |
|  | ΣΥΚΑΜΙΝΟ |
|  | ΧΑΛΚΟΥΤΣΙ |
|  | ΩΡΩΠΟΣ |